夫椒之战

夫椒之战，春秋末年周敬王二十六年（前494年）吴国大败越国的战役，事后越国沦为吴国附属国。

 经过 
檇李之战后吴王阖闾重伤而亡，死前告诫其子夫差莫忘父仇，而为了报越国杀父之仇，夫差即位後任命大夫伯嚭為太宰，三年来时刻表明自己的仇怨，时刻准备发兵越国。越国希望在吴国进攻之前发兵吴国，而范蠡告诫越王不要轻易发动战争，但越王勾践表示自己心意已决，于是发兵攻打吴国，而夫差听闻后遂发精锐五千，两军最终在夫椒交战，吴军大败越军，最终吴国攻破越国国都，勾践只能率领残众越甲五千据守会稽山上，夫差則追擊圍攻。最終吳越談和，雖然伍子胥極力主張滅亡越國，但因為勾踐派遣文種賄賂伯嚭，夫差在伯嚭建議下最終同意保全越國。兩國退兵以後，吳不告慶，越不告敗。《史記·吳太伯世家》：十九年夏，吳伐越，越王句踐迎擊之檇李。越使死士挑戰，三行造吳師，呼，自剄。吳師觀之，越因伐吳，敗之姑蘇，傷吳王闔廬指，軍卻七里。吳王病傷而死。闔廬使立太子夫差，謂曰：「爾而忘句踐殺汝父乎？」對曰：「不敢！」三年，乃報越。

王夫差元年，以大夫伯嚭為太宰。習戰射，常以報越為志。二年，吳王悉精兵以伐越，敗之夫椒，報姑蘇也。越王句踐乃以甲兵五千人棲於會稽，使大夫種因吳太宰嚭而行成，請委國為臣妾。吳王將許之，伍子胥諫曰：「昔有過氏殺斟灌以伐斟尋，滅夏后帝相。帝相之妃后緡方娠，逃於有仍而生少康。少康為有仍牧正。有過又欲殺少康，少康奔有虞。有虞思夏德，於是妻之以二女而邑之於綸，有田一成，有眾一旅。後遂收夏眾，撫其官職。使人誘之，遂滅有過氏，復禹之績，祀夏配天，不失舊物。今吳不如有過之彊，而句踐大於少康。今不因此而滅之，又將寬之，不亦難乎！且句踐為人能辛苦，今不滅，後必悔之。」吳王不聽，聽太宰嚭，卒許越平，與盟而罷兵去。《史記·越王勾踐世家》：元年，吳王闔廬聞允常死，乃興師伐越。越王句踐使死士挑戰，三行，至吳陳，呼而自剄。吳師觀之，越因襲擊吳師，吳師敗於檇李，射傷吳王闔廬。闔廬且死，告其子夫差曰：「必毋忘越。」

三年，句踐聞吳王夫差日夜勒兵，且以報越，越欲先吳未發往伐之。范蠡諫曰：「不可。臣聞兵者凶器也，戰者逆德也，爭者事之末也。陰謀逆德，好用凶器，試身於所末，上帝禁之，行者不利。」越王曰：「吾已決之矣。」遂興師。吳王聞之，悉發精兵擊越，敗之夫椒。越王乃以餘兵五千人保棲於會稽。吳王追而圍之。《春秋左傳》：吳王夫差敗越于夫椒，報檇李也，遂入越，越子以甲楯五千，保于會稽，使大夫種因吳大宰嚭以行成，吳子將許之，伍員曰，不可，臣聞之，樹德莫如滋，去疾莫如盡，昔有過澆，殺斟灌以伐斟鄩，滅夏后相，后緡方娠，逃出自竇，歸于有仍，生少康焉，為仍牧正，惎澆能戒之，澆使椒求之，逃奔有虞，為之庖正，以除其害，虞思於是妻之以二姚，而邑諸綸，有田一成，有眾一旅，能布其德，而兆其謀，以收夏眾，撫其官職，使女艾諜澆，使季杼誘豷。遂滅過戈，復禹之績。祀夏配天，不失舊物，今吳不如過，而越大於少康，或將豐之，不亦難乎，句踐能親而務施，施不失人，親不棄勞，與我同壤，而世為仇讎，於是乎克而弗取，將又存之，違天而長寇讎，後雖悔之，不可食巳，姬之衰也，日可俟也，介在蠻夷，而長寇讎。以是求伯，必不行矣。弗聽，退而告人曰，越十年生聚，而十年教訓，二十年之外，吳其為沼乎，三月，越及吳平，吳入越不書，吳不告慶，越不告敗也。

 相关条目 

 檇里之战
 檇李之战
 卧薪尝胆
 越灭吴之战

 参考文献 

Category:春秋战国战役
Category:吴国战役
Category:越国战役
Category:前494年
Category:前5世纪中国战役